Bray

Bray (irsk: Bré)«Bré / Bray», Placenames Database of Ireland er en kystby i den nordøstlige delen av grevskapet Wicklow  i Irland. Det ligger omtrent tjue km sør for  Dublin sentrum og en stor del av befolkningen pendler til hovedstaden. I henhold til folketellingen i 2016 har byen en befolkning på 32 600 innbyggere, noe som gjør det til det niende største byområdet i Irland.«Settlement Bray» , Central Statistics Office. 2016.

Byen vokste fram som et planlagt feriested og badeby ved sjøen, og er den byen i Irland som lengst har vært assosiert med strandlivet. Ved utbruddet av den andre verdenskrig stanset byen opp, men i 1950-årene ble den igjen besøkt av svært mange fra England, Skottland og Nord-Irland som for en kort stund ville komme unna ødelagte byer og rasjonering. Den er en av byene som har klart å holde seg som turistmål til tross for billige charterreiser til varmere strøk på slutten av 1900-tallet. Dagsturister fortsatte imidlertid å komme til Bray i sommermånedene. 

Filmselskapet Ardmore Studios er lokalisert i BrayThe History of Ardmore Studios Ireland og byen har også noe lett industri, med noen forretnings- og detaljhandelsparker i den sørlige periferien. Pendlerforbindelser mellom Bray og Dublin tilbys med jernbane, buss og motorveiene M11 og M50. Små deler av byens nordlige utkanter ligger i grevskapet Dublin. "Bray: Gateway to Wicklow, Wicklow.ie

 Etymologi 
Navnet Bray er en anglifisering av irske Bré, men stedsnavnet betydning er uklar. Liam Price antydet at det kan være et gammelt navn for elven Dargle eller en sideelv. I 1875 tilskrev historikeren Patrick Weston Joyce feilaktig at det irske navnet Brí er et gammelt ord som betyr «bakke/ås», og refererte i dette tilfellet til odden Bray Head.Joyce, P.W. (Patrick Weston) (1875): The origin and history of Irish names of places. Bind 1 (4. utg.). Dublin: McGlashan & Gill; s. 390. I en publikasjon fra interesseorganisajsonen for irsk språk, Conradh na Gaeilge (engelsk: Gaelic League), fra 1905 som tok til orde for bruk av irskspråklige postadresser, fremmet språkpolitikeren Seosamh Laoide navnet Brí Cualann («Brí i Cualu»), som en del av hans politikk om at «Hvis navnet på byen [på irsk] er ett ord i [gammelt irskgælisk] område bør legges til det i genitivkasus».Laoide [Lloyd], Seosamh [Joseph Henry] (1905): Post-Sheanchas i n-a bhfuil cúigí, dúithchí, conntaethe, agus bailte puist na hÉireann (på irsk og engelsk). Dublin: Gaelic League. s. 16.  Brí og Brí C[h]ualann forble i bruk på midten av 1900-tallet til tross for at de ble tilbakevist av Liam Price og Osborn Bergin. Bré ble vedtatt ved lov i 1975.Ryan, Richie (25. mai 1975): I.R. Uimh. 133/1975 - An tOrdú Logainmneacha (Foirmeacha Gaeilge) (Uimh. 1) (Postbhailte) 1975. Electronic Irish Statute Book (eISB) (på irsk).

 Historie 
I middelalderen lå Bray på den sørlige grensen til The Pale (det engelskkontrollerte området rundt Dublin), og kystdistriktet ble styrt direkte av den engelske kronen fra Dublin Castle. I innlandet var landsbygda stort sett under kontroll av irske høvdinger, som O'Toole- og O'Byrne-klanene. Bray er referert til på kartet fra 1598 «A Modern Depiction of Ireland, One of the British Isles» A Modern Depiction of Ireland, One of the British Isles, Library of Congress av Abraham Ortelius som «Brey». Jarlen av Meath kjøpte godset og eiendommen Killruddery Estate i Bray i 1627 forbindelsen at tittelen som jarl ble etablert.«Our House», Killruddery HouseO'Sullivan, Mary (8. august 2016): «Heirs and graces: Peek inside the magnificent Killruddery House», Independent.ie

Jernbaneselskapet Dublin og Kingstown Railway, den første i Irland, åpnet i 1834 og ble utvidet så langt som til Bray i 1854. Med jernbanens ankomst på midten av 1800-tallet vokste byen til å bli en badeby.«No. 9, Bray» (PDF), Irish Historic Towns Atlas (IHTA) Den ble først og fremst utviklet av lokale gründere som en planlagt ferieby, basert på badebyene på den engelske sørkysten, nærmere bestemt Brighton. Hoteller og boligterrasser ble bygget i nærheten av strandpromenaden. Jernbanegründer William Dargan utviklet de tyrkiske badene, designet i maurisk arkitektur til en pris av £10.000; bygget i 1859, men ble revet i 1980. «Bray's Turkish Baths», History Ireland. 15 (6). 16. november 2007. Arkivert fra originalen den 15. mars 2011.

Bray var et populært reisemål fra 1860-tallet og utover. Mens det var rikelig med små fasiliteter som regattaer, fyrverkeri og musikalske opptredener i byen, klarte ikke Bray å sikre den nødvendige kapitalen for å utvikle store attraksjoner og opprettholde turismen, noe som førte til nedgangen på begynnelsen av 1900-tallet. Lange publikumsmoloer for forlystelse, som på engelsk kalles «pleasure pier», og var bærebjelker for feriesteder på den tiden.«A very British affair - the fall and rise of the seaside pier», BBC News 16. juni 2015. Til tross for gjentatte anstrengelser, skaffet Bray aldri en slik brygge og forlot planene om å bygge en i 1906. Ytterligere planlagte fasiliteter som aldri ble bygget var blant annet en konsertsal, et teater, et utstillingssenter, et marint akvarium, vinterhager og en elektrifisert trikkevei langs sjøen. Strandpromenaden. Byen opplevde en kort vekkelse fra britiske turister i årene rett etter andre verdenskrig. Imidlertid falt Brays popularitet som badeby betydelig da utenlandsreiser ble et alternativ for feriegjester, men dens nærhet til Dublin gjør byen fortsatt til et populært reisemål for dagsturister fra hovedstaden.

 Kultur 
 Film 
Irlands eldste filmstudio, Ardmore Studios, etablert i 1958, er lokalisert i Bray. Selskapet har produsert internasjonale filmer som Excalibur – kongens sverd (1981), Braveheart (1995), Breakfast on Pluto (2005). TV-serien Custer's Last Stand-up (2001) ble filmatisert i Bray,Brendan, Grehan (6. desember 2001): «Bray-based TV series wins top BAFTA award», Bray People og byen ble også brukt til å filme Neil Jordans vampyrfilm Byzantium (2012), hvorav en del ble spilt inn i Bray Head Inn. Neil Jordan film will stop traffic, Bray People Neil Jordans film The Miracle fra 1991 har lokalisering i Bray.«The Miracle: Neil Jordan», Irish Film Institute

 Teater og litteratur 
Bray er vertskap for en rekke teatergrupper, blant annet Bray Arts og Square One Theatre Group. Square One Theatre Group. Arkivert fra originalen den 11. september 2016

Forfattere som har bodd i Bray er blant annet James Joyce, Arthur Conan Doyle, Molly Keane og Neil Jordan. På Eglinton Road ligger et Carnegiebibliotek fra 1910.«Bray Library», Wicklow.ie Det er også et annet bibliotek som betjener Ballywaltrim-distriktet på Boghall Road, i den sørlige enden av byen.

 Media 
Avisen Bray People er fokusert på lokale nyheter i byen og områdene rundt, det samme gjør også gratisavisen Wicklow Times (North Edition). Wicklow Times Radiostasjonen East Coast FM Radio Station opererer også lokalt. «East Coast FM», East Coast FM

 Referanser 

 Eksterne lenker 

 Bray on Wicklow Tourism, turistinformasjon

Kategori:Byer i Wicklow